
MARIJAMPOLĖS SAVIVALDYBĖS ADMINISTRACIJA

MODULINĖS PRIEDANGOS TECHNINĖ SPECIFIKACIJA

Prekės pavadinimas ir adresas. Modulinė priedanga Marijampolės Jono Totoraičio progimnazijoje, adresas – Dariaus ir Girėno g. 7, Marijampolė.
1. Bendrosios nuostatos:
1.1. Bendras plotas – ne mažiau kaip 95 m² ir ne daugiau kaip 99 m². Modulinės priedangos plotas, sudarytas iš 10 vnt. pagrindinių modulių ir 2 vnt. papildomų įėjimo modulių skirtų įėjimams. 
1.2. Įrengiant priedangą vadovautis Priedangos projektavimo ir įrengimo reikalavimų, patvirtintų Lietuvos Respublikos aplinkos ministro 2024 m. vasario 28 d. įsakymu Nr. D1-63 „Dėl statybos techninio reglamento STR 2.07.02:2024 „Slėptuvės, kolektyvinės apsaugos statinio ir priedangos projektavimo ir įrengimo reikalavimai“ patvirtinimo“ nuostatomis.
1.3. Prekės pristatymo su montavimu terminas: 4 (keturi) mėnesiai nuo Sutarties įsigaliojimo dienos.  Modulio pristatymo ir sumontavimo terminas gali būti pratęstas, bet ne ilgiau kaip 2 (dviem) mėnesiam.
2. Pagrindinio Modulio išmatavimai ir kiti parametrai:
2.1. Plotis – ne mažiau kaip 2450 mm;
2.2. Ilgis – ne mažiau kaip 4360 mm;
2.3. Aukštis – ne daugiau kaip 2535 mm;
2.4. Vidaus plotas – ne mažiau kaip 9,7 m²;
2.5. Vidaus erdvė – visa priedanga, skaldoma į zonas (poilsio, WC, sėdimų vietų, praėjimo);
2.6. Aukščiausias vidaus lubų taškas – ne mažiau kaip 2320 mm;
2.7. Žemiausias vidaus lubų taškas – ne mažiau kaip 1700 mm.
3. Konstrukcinė sandara. Pagrindiniai priedangos moduliai turi būti vientisas monolitinis gelžbetoninis gaminys, pagamintas gamybos ceche vienu technologiniu liejimo ciklu. Draudžiama naudoti segmentines, plokštines, surenkamas ar lauko sąlygomis formuojamas konstrukcijas. Į gaminį privaloma integruoti (įlieti) kėlimo ir transportavimo taškus, skirtus saugiam modulio kėlimui, transportavimui ir montavimui, nepažeidžiant konstrukcijos vientisumo.
4. Konstrukcijos elementų išmatavimai ir kiti parametrai:
4.1. Grindų storis – ne mažiau kaip 120 mm;
4.2. Sienų storis – ne mažiau kaip 90 mm;
4.3. Lubos – skliautinio tipo, leidžiančios efektyviai perkelti apkrovas į šonines sienas;
4.4. Armatūra – (B500 B / SFS 1300 , Ø8-Ø12) arba lygiavertė;
4.5. Betono klasė – C35/45 XC4 XD2 XF2 arba lygiavertė.
5. Atsparumas sprogimui:
5.1. Konstrukcija turi būti suprojektuota taip, kad atlaikytų atsitiktinius artimo nuotolio sprogimus, kai šaudmenų poveikis yra ne didesnis kaip:
5.1.1. 105 mm kalibras – atsparumas užtikrinamas be papildomų apsaugos priemonių;
5.1.2. 120 mm kalibras – atsparumas užtikrinamas papildomai sustiprinus/uždengus konstrukciją smėlio maišais ar užpilant gruntu. 
Šie reikalavimai galioja, kai sprogimo centras yra ≤2 m nuo konstrukcijos, smūgio energija sklinda per gruntą arba orą ir nėra tiesioginio didelės kinetinės energijos fragmento smūgio į atvirą sieną.
5.1.3. Modulių konstrukcijos turi būti testuotas realių sprogimų bandymais, atliktais ES kariuomenės struktūrose, arba licencijuotose gynybos tyrimų laboratorijose. Turi būti pateikti konstrukcijos išbandymo aktai.
6. Įėjimo modulių matmenys, konstrukcija ir funkcinės savybės:
6.1. Matmenys: 
6.1.1. Plotis – ne daugiau kaip 2400 mm;
6.1.2. Ilgis – ne daugiau kaip 1510 mm;
6.1.3. Aukštis – ne daugiau kaip 2630 mm;
6.1.4. Purvo sulaikymo barjeras- ne mažiau kaip 250 mm.
6.2. Funkcinės savybės. Turi būti įrengtas grunto sulaikymo barjeras, kuris apsaugo praėjimo zoną nuo nuošliaužų ar grunto slinkimo, sustiprinus priedangą.
7. Sujungimų apsaugos moduliai, paskirtis ir parametrai:
7.1. Sujungimų apsaugos konstrukcijų sustiprinimas turi užtikrinti saugų pagrindinių ir įėjimo modulių sujungimą ir eliminuoti tiesioginę smūgio bangos ašį, sklandų (lankstų) perėjimą, apsaugoti konstrukcijos sandūras nuo apkrovų koncentracijos;
7.2. Visose sujungimo vietose turi būti įrengtos energiją sugeriančios smūgio slopinimo tarpinės, pagamintos iš elastomerų, didelio tankio gumos arba mišrios polimerinės medžiagos, sumažinančios vibracijas ir sustabdančias smūgio plitimą.
8. Išorės durų sistema, matmenys, parametrai, užrakto tipas:
8.1. Durys turi būti metalinės su sutvirtinimais, turi turėti hermetizuojančias tarpines nuo dulkių, smulkių skeveldrų ir lietaus;
8.2. Durų aukštis –  ne mažesnis kaip 2000 mm;
8.3. Durų plotis – ne mažesnis kaip 900 mm;
8.4. Užrakto tipas mechaninis, dvipusis, su vidine avarine atrakinimo funkcija;
8.5. Atsparumas – ne mažiau nei 1 bar (atitinka smūgio bangos viršslėgio reikalavimą įėjimo zonoje);
8.6. Metalinės (plieno klasė ne žemesnė kaip S235–S355);
8.7. Turi būti įrengta avarinė durų išstūmimo sistema, ne silpnesnė nei 200 kN.
9. Vėdinimo sistema, parametrai:
9.1. Ne mažesnio, kaip 105 mm (4 coliai) skersmens plieninės įvorės;
9.2. Automatiniais sprogimo vožtuvai, turi užsidaryti, kai kyla slėgio banga, aptinkamas staigus oro impulso šuolis;
9.3. Skeveldrų apsaugos tinklas arba skydas;
9.4. Išorinis cinkuotas vamzdynas su apsauga nuo lietaus ir tirpstančio sniego;
9.5. Sistema turi veikti natūralios savieigos principu (nereikalauja elektros):
9.5.1. Darbinė temperatūra ne prasčiau kaip -20 iki + 70 laipsnių;
9.5.2. Atsparumas slėgiui ≥ 900 kPa;
9.5.3. Mechaninis atsparumas ≥ 12 g.
9.6. Įėjimo moduliuose turi būti įrengtos nemažiau dvi D300 mm papildomos oro pritekėjimo angos. Priešais angas, turi būti įrengti skeveldrų patekimą į patalpą stabdantys barjerai;
9.7. Papildomo oro pritekėjimo angose, turi būti įrengti, mechaniniai ventiliatoriai, kurių maksimalus darbinis našumas ne mažiau kaip 2300 m3/h;
9.8. Vėdinimo sistemų montavimą privalo atlikti, apmokyti civilinių priedangų įrengimo ir komponentų montavimo specialistai.
10. Bendrieji konstrukcijos reikalavimai:
10.1. Priedanga suskirstyta į kelias patalpas, kad pažeidimas vienoje vietoje neeliminuotų visos priedangos  likusio funkcionalumo;
10.2. Turi būti įrengtas avarinis išėjimas:
10.2.1. Durų aukštis –  ne mažesnis kaip 2000 mm;
10.2.2. Durų plotis – ne mažesnis kaip 900 mm;
10.3. Priedanga turi būti pritaikyta asmenims su negalia (nuolydžiai, praėjimo plotis, įėjimo aukštis);
10.4. Modulių konstrukcija priskiriama kilnojamųjų statinių kategorijai;
10.5. Moduliai turi integruotas grindis;
10.6. Skirta daugkartiniam transportavimui, greitam montavimui ir išmontavimui;
10.7. Montavimas ir eksploatavimas nereikalauja specialių pamatų ar inžinerinių sistemų prijungimo;
10.8. Visos vidinės sienos ir lubos turi būti padengtos struktūrizuota, šviesios spalvos, vandeniui nelaidžia medžiaga;
10.9. Visa priedangos konstrukcija privalo būti 100 % hidroizoliuota, užkertant kelią gruntinio ir kapiliarinio vandens prasiskverbimui per betono konstrukcijas. Hidroizoliacija turi sudaryti vientisą, hermetišką apsaugos sluoksnį per, perdangą, jungtis ir įvadų vietas, užtikrinant statinio sandarumą ir drėgmės neįsiskverbimą visu eksploatacijos laikotarpiu.
11. Paruošiamieji ir žemės darbai:
11.1. Priedangos pristatymas: jeigu priedangos pristatymo metu reikėtų uždaryti gatvę, gatvės uždarymas turi būti vykdomas nakties metu;
11.2. Aikštelės paruošimas: nupjauti medžius (jeigu yra poreikis);
11.3. Aplink perimetrą įrengiamas ≥300 mm drenuojamo žvyro ar skaldos sluoksnis;
11.4. Paviršius išlyginamas ir sutankinamas; 
11.5. Priedangos sustiprinimo gruntu metu, suformuojami natūralų reljefą primenantys nuolydžiai;
11.6. Užbaigus darbus, priedanga maskuojama apsėjant vietine augmenija, kad konstrukcija vizualiai kuo mažiau būtų pastebima ir maksimaliai susilietų su aplinka.
12. Vidaus apšvietimas ir energija:
12.1. Autonominiai LED šviestuvai;
12.2. Kiekvienoje patalpoje – papildomas atsarginis šviestuvas;
12.3. Šviestuvus draudžiama montuoti prie lubų, kad nebūtų pažeistas skliautinės konstrukcijos vientisumas;
12.4. Tvirtinimo elementai turi būti atsparūs vibracijai;
12.5. Energijos šaltinis: 3 x AAA (šarminės baterijos) arba integruoti akumuliatoriai;
12.6. Šviesos šaltinis 6 x LED kiekviename modulyje;
12.7. Turi būti suprojektuota ir įrengta rezervinio elektros energijos tiekimo iš rezervinio energijos šaltinio sistema, numatyta rezervinio elektros generatoriaus prijungimo iš pastato išorės galimybė. Pagrindinė rezervinio elektros energijos tiekimo paskirtis – minimalus patalpų temperatūros palaikymas, ryšio priemonių funkcionalumo užtikrinimas;
12.8. Turi būti įrengta, kištukiniai elektros lizdai 4 vnt., USB 4 vnt.,   C-Type 4 vnt.;
12.9. Turi būti įrengta rezervinio maitinimo energijos kaupikliai;
12.10. Kaupikliai turi užtikrinti energijos kiekį, ne mažiau nei 5 valandoms, sistemai skirtai priverstiniam oro pritekėjimui;
12.11. Turi būti galimybė, prireikus, energiją naudoti ir kitiems vidaus įrenginiams. 
13. Sėdimos vietos, lovos ir poilsio zona:
13.1. Sėdimos vietos – turi būti ne mažiau kaip 100;
13.2. Sėdimų vietų atramų vietose įrengiami smūgio slopinimo elementai;
13.3. Visi suolai turi turėti galimybę tvirtinimui ankerinėmis jungtimis į grindis;
13.4. Turi turėti transformacijos galimybę, leidžiančią nenaudojant įrankių, suformuoti gultus.
14. Suolų konstrukcija, bendrosios savybės:
14.1. Cinkuotas plienas arba aliuminis;
14.2. Ne daugiau kaip 40 × 40 × 2 mm profilio vamzdis;
14.3. Mediena – spygliuočių, impregnuota, lakuota;
14.4. Matmenys: ne didesni kaip 1850 x 480 x 450 mm (17 vnt.) Matmenys: ne didesni kaip 1550 x 480 x 450 mm (10 vnt.). 
15. Papildoma įranga:
15.1. Turi būti 20 vnt. antklodžių, kurios turi būti užpildytos lengvu ir gerai suspaudžiamu Travelsoft tipo arba lygiaverčiu užpildu. Išorinis antklodės MicroDiamond audinys arba lygiavertis padengtas drėgmei atsparia danga. Matmenys: ne mažesnės, kaip 193 x 163, matmenys supakuotos: ne didesni kaip15 x 15 cm., svoris: ne daugiau, kaip 700 g.
15.2. Antklodės turi būti supakuotos hermetiškai ir apsaugotos nuo drėgmės ilgalaikio laikymo metu.
16. Higiena
16.1. Turi būti įrengtos dvi atskiros WC patalpos, užtikrinant privatumą;
16.2. Kiekvienoje kabinoje įrengiamas ≥30 litrų talpos sauso tipo tualetas;
16.3. Kabinos turi būti įrengiamos taip, kad būtų lengva valyti ir keisti atliekų talpas;
16.4. Turi būti kilnojamos vandens talpyklos, kad bendras vandens kiekis būtų ne mažiau kaip 200 litrų. Talpyklos turi turėti vandens išpylimo (dozavimo) funkciją (pompa, kranelis ar kt.);
16.5. WC turi būti pritaikyta žmonėms turintiems negalią. 
17. Saugumo priemonės:
17.1. Turi būti ne mažiau, kaip 4 audeklai, atsparūs liepsnai, skirti uždengti įrangą ar patalpas, apsaugant nuo kibirkščių ar nedidelių gaisrų;
17.2. Turi turėti ne mažiau, kaip 6 vnt. pirmosios pagalbos vaistinėlių komplektus, įskaitant antiseptikus, tvarstį, žirkles, pirštines ir kitus pirmos pagalbos priemonių komponentus;
17.3. Turi būti ne mažiau kaip 4  gesintuvai, veiksmingi prieš klasikinį biuro ir modulio gaisrą (CO2 arba milteliniai; 6 kg. talpos), su matuojamu slėgio indikatoriumi, montuojami prie įėjimų ir koridorių;
17.4. Priedangoje turi būti įrengtos gaisro aptikimo ir signalizavimo sistemos (turi veikti ne tik garso, bet ir šviesos signalai) arba stacionariosios gaisrų gesinimo sistemos;
17.5. Saugumo priemonių išdėstymas modulio viduje ir prie įėjimo turi būti aiškiai pažymėtas plano schemoje.
18. Garantija ir kvalifikaciniai reikalavimai:
18.1. Modulis turi turėti eksploatacijos, aptarnavimo, naudojimosi esančia įranga ir techninės priežiūros instrukcijas lietuvių ir anglų kalbomis bei turi būti parengtas naudojimui pagal tiesioginę paskirtį, t. y. gyventojams ar personalui apsaugoti nuo pavojų ekstremaliųjų situacijų metu;
18.2. Turi būti parengtas patalpų išdėstymo planas, su pažymėtomis evakuacijos kryptimis;
18.3. Dviejų metų aptarnavimas (techninė patikra, periodiškumas pagal numatytus LR teisės aktus);
18.4. Pagrindinėms konstrukcijoms suteikiama ne mažesnė nei 20 metų garantija;
18.5. Kitiems komponentams ne mažiau nei 2 metų garantija;
18.6. Energijos talpykloms ne mažiau nei 2 metų garantija;
18.7. Sprogimui atsparių, durų ir vėdinimo sistemų montavimą atlieka tik apmokyti civilinių priedangų įrengimo ir komponentų montavimo specialistai;
18.8. Priedangos montavimą/surinkimą atlieka modulinių gelžbetoninių priedangų įrengimo patirtį turintys specialistai.

